CELEX: 31993R0343
Language: el
Date: 1993-02-16 00:00:00
Title: Κανονισμός (ΕΟΚ) αριθ. 343/93 της Επιτροπής της 16ης Φεβρουαρίου 1993 για την τροποποίηση του κανονισμού (ΕΟΚ) αριθ. 859/89 περί των λεπτομερειών εφαρμογής των μέτρων παρεμβάσεως στον τομέα του βοείου κρέατος

Avis juridique important

|

31993R0343

Κανονισμός (ΕΟΚ) αριθ. 343/93 της Επιτροπής της 16ης Φεβρουαρίου 1993 για την τροποποίηση του κανονισμού (ΕΟΚ) αριθ. 859/89 περί των λεπτομερειών εφαρμογής των μέτρων παρεμβάσεως στον τομέα του βοείου κρέατος  

Επίσημη Εφημερίδα αριθ. L 040 της 17/02/1993 σ. 0010 - 0010

ΚΑΝΟΝΙΣΜΟΣ (ΕΟΚ) αριθ. 343/93 ΤΗΣ ΕΠΙΤΡΟΠΗΣ της 16ης Φεβρουαρίου 1993 για την τροποποίηση του κανονισμού (ΕΟΚ) αριθ. 859/89 περί των λεπτομερειών εφαρμογής των μέτρων παρεμβάσεως στον τομέα του βοείου κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 125/93 (2), και ιδίως το άρθρο 6 παράγραφος 7,  Εκτιμώντας:  ότι στον κανονισμό (ΕΟΚ) αριθ. 859/89 της Επιτροπής της 29ης Μαρτίου 1989 περί των λεπτομερειών εφαρμογής των μέτρων παρεμβάσεως στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 3891/92 (4), έχουν προβλεφθεί  ιδίως οι λεπτομέρειες σχετικά με τη διαδικασία του διαγωνισμού- ότι, μετά από τη δημιουργία μαζί με τα κλασικά μέτρα παρεμβάσεως για τα χονδρά βοοειδή ενός νέου προαιρετικού καθεστώτος παρεμβάσεως για τα ελαφρά σφάγια, τα σφάγια βάρους μεταξύ 150 και 200 χιλιογράμμων μπορούν σε ορισμένες περιπτώσεις να παρουσιαστούν  και στα δύο καθεστώτα- ότι η εφαρμογή των συντελεστών που αναφέρονται στο άρθρο 15 παράγραφος 2 μπορεί να οδηγήσει στο να πληρωθεί υψηλότερη τιμή για χαμηλότερες ποιότητες όταν αυτές παρουσιάζονται στο πλαίσιο του καθεστώτος των εδαφών σφαγίων παρά στο  καθεστώς της κλασικής παρέμβασης- ότι, για να αποφευχθεί μια τέτοια κατάσταση, που θα ήταν αντίθετη με τους στόχους που επιδιώκονται από την αναμόρφωση της κοινής γεωργικής πολιτικής, πρέπει να ανασταλεί η εφαρμογή της διατάξεως αυτής στα σφάγια βάρους  μεταξύ 150 και 200 χιλιογράμμων- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το κείμενο του άρθρου 15 παράγραφος 2 του κανονισμού (ΕΟΚ) αριθ. 859/89 αντικαθίστατααι από το ακόλουθο κείμενο:  "2. Στην περίπτωση κατά την οποία, στο πλαίσιο του διαγωνισμού που αναφέρεται στο άρθρο 6 του κανονισμού (ΕΟΚ) αριθ. 805/68, η ανάληψη των προϊόντων αφορά άλλες ποιότητες από την ποιότητα R 3, η τιμή που καταβάλλεται στον υπερθεματιστή διορθώνεται με το  συντελεστή διορθώσεως που εφαρμόζεται στην αγορασθείσα ποσότητα και ο οποίος αναφέρεται στο παράρτημα IV.  Εντούτοις, η διάταξη αυτή δεν εφαρμόζεται στα σφάγια βάρους μεταξύ 150 και 200 χιλιογράμμων." Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από το δεύτερο διαγωνισμό του Φεβρουαρίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Φεβρουαρίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 18 της 27. 1. 1993, σ. 1.  (3) ΕΕ αριθ. L 91 της 4. 4. 1989, σ. 5.  (4) ΕΕ αριθ. L 391 της 31. 12. 1992, σ. 57.